กำชับสถานศึกษาใช้มาตรการ 6-6-7 ย้ำนักเรียนต้องได้เรียนรู้อย่างปลอดภัยที่สุด
นางสาวตรีนุช เทียนทอง รัฐมนตรีว่ากากระทรวงศึกษาธิการ เปิดเผยว่า ตามที่หลายฝ่ายมีความกังกลเรื่องของการแพร่ระบาดของโควิด-19 สายพันธุ์โอมิครอน ซึ่งอาจส่งผลกระทบต่อการจัดการเรียนการสอนในสถานศึกษาได้ นั้น ในเรื่องดังกล่าวได้กำชับยังผู้บริหารเขตพื้นที่การศึกษาและผู้บริหารสถานศึกษาอย่างต่อเนื่องให้ดำเนินการเรื่องมาตรการความปลอดภัย 6-6-7 เพื่อลดความเสี่ยงโควิด-19 ในสถานศึกษา และให้ซักซ้อมแผนเผชิญเหตุเมื่อพบนักเรียน ครู หรือบุคลากร ทางการศึกษาหากพบว่าติดเชื้อโควิด -19 อย่างสม่ำเสมอ6 มาตรการหลัก (DMHT-RC) ประกอบด้วย 1. Distancing เว้นระยะห่าง 2. Mask wearing สวมหน้ากาก 3. Hand washing ล้างมือ 4. Testing คัดกรองวัดไข้ 5. Reducing ลดการแออัด 6. Cleaning ทำความสะอาด6 มาตรการเสริม (SSET-CQ) อย่างเข้มข้น คือ 1. Self-care ดูแลตนเอง 2. Spoon ใช้ช้อนกลางส่วนตัว 3. Eating กินอาหารปรุงสุกใหม่ 4. Track ลงทะเบียนเข้าออกโรงเรียน 5. Check สำรวจตรวจสอบ และ 6.Quarantine กักกันตัวเอง7 มาตรการเข้มเปิดโรงเรียน ไป-กลับ ได้แก่ 1. ประเมินความพร้อมเปิดเรียนผ่าน Thai Stop COVID Plus (TSC) + และรายงานการติดตามการประเมินผลผ่าน MOECOVID 2. จัดกิจกรรมรูปแบบ Small Bubble 3.จัดระบบให้บริการอาหารตามหลักสุขาภิบาลอาหารและหลักโภชนาการ 4. ด้านอนามัยสิ่งแวดล้อม ตามเกณฑ์มาตรฐาน ได้แก่ การระบายอากาศภายในอาคาร การทำความสะอาดคุณภาพน้ำอุปโภคบริโภค และ การจัดการขยะ 5. จัด School Isolation แผนเผชิญเหตุ และมีการซักซ้อม 6. ควบคุมดูแลการเดินทางจากบ้านไปโรงเรียน (Seal Route) กรณีรถรับ-ส่งนักเรียน รถส่วนบุคคล และรถสาธารณะ 7. จัดให้มี School Pass สำหรับนักเรียน ครู และบุคลากรในสถานศึกษา ประกอบด้วย ผลการประเมิน Thai Save Thai (TST) ผลตรวจ ATK ภายใน 7 วัน ประวัติการรับวัคซีน เพื่อให้เกิดความปลอดภัยเมื่อเข้า-ออกโรงเรียน ขณะเดียวกัน กระทรวงศึกษาธิการ มีหน่วยงานที่ติดตามสถานการณ์โควิด -19 ในสถานศึกษาอย่างใกล้ชิดตลอดเวลาเช่นเดียวกัน เพื่อให้นักเรียนได้เรียนรู้ในสถานการณ์ที่ยังคงมีการแพร่ระบาดของโควิด -19 อย่างปลอดภัยมากที่สุด อย่างไรก็ตาม การดำเนินการฉีดวัคซีนโควิด-19 ให้นักเรียนอายุระหว่าง 12-18 ปี นั้นกระทรวงศึกษาธิการได้ดำเนินการเป็นที่เรียบร้อยแล้วโดยใช้เวลา 1 เดือนเท่านั้น ส่วนที่ คณะกรรมการอาหารและยา หรือ อย. อนุมัติให้นักเรียนที่อายุระหว่าง 5-11 ปี เข้ารับการฉีดวัคซีนโควิด -19 ได้ ก็ได้สั่งการให้หน่วยงานที่เกี่ยวข้องรวบรวมรายได้นักเรียนที่ประสงค์จะเข้ารับการฉีดวัคซีนเตรียมพร้อมไว้แล้ว แต่ทั้งนี้การฉีดวัคซีนต้องได้รับความยินยอมจากผู้ปกครองด้วย